/ 


HYPERTROPHIA  CORDIS. 


INAUGURALIS  MEDICA 
QUAM 

CONSENSU  ET  AUCTORITATE 


IN 

ALMA  LITTERARUM  UNIVERSITATE 
FRIDERICA  GUILELMA 

UT  SUMMI 

IN  MEDICINA  et  CHIRURGIA  HONORES 

RITE  SIBI  CONCEDANTUR 

DIE  XIV.  M.  JULII  A.  MDCCCXLIII. 

H.  L.  Q.  S. 

PUBLICE  DEFENDET 
AUCTOR 

GUIL*  GERH.  AI*®.  TOVQVZT 

RHENANO-BORUSSUS. 


OPPONENTIBUS: 

AD.  JOHOW,  med.  et  cliir.  Dr. 

GUIL.  SCHAARSCHMIDT,  ined.  et  cliir.  Dr. 
AD.  SCHILLING,  med.  et  cliir,  Dd. 


BEROLINI, 


V 


Digitized  by  the  Internet  Archive 
in  2016 


https://archive.org/details/b2237369x 


VIRO 


ILLUSTRISSIMO,  ORNATISSIMO, 
HUMANISSIMO 

331®  Cm® 

MEDICINAE  ET  CHIRURGIAE  DOCTORI,  REGIS  ARCHIATRO, 
MEDICORUM,  QUI  INSTITUTO  REGIO  MEDICO-CHIRUR- 
GICO  FRIDERICO  « GUILELMIANO  PRAESUNT,  PRAFECTO 
SUPERIORI,  HUIUSQUE  INSTITUTI  DIRECTORI  SECUNDO; 
SECTIONIS  CHIRURGICAE  IN  NOSOCOMIO  CARITATIS 
DIRECTORI,  ORDINIS  REGIS  DE  AQUILA  RUBRA  IN  CLASSE 
TERTIA  CUM  LAQUEO,  ORDINIS  CAESAREI  RUSSICI  ST. 
YLADIM1RI  IN  CLASSE  TERTIA,  NEC  NON  ST.  ANNAE 
IN  CLASSE  SECUNDA  CUM  GEMMIS,  ORDINIS  HASSICI 
ELECTORALIS  DE  LEONE  RUBRO,  ORDINIS  HOLLANDICI 
LEONINI,  MAGNI  DUCATUS  BADENSIS  DE  LEONE  ZAEH- 
RINGIENSI  EQUITI  ETC.  ETC. 


PRAEPOSITO  SUO  GENEROSISSIMO 


IIASCE 


TCDIORUM  PRIMITIAS 


GRATA  BENEFICIORUM  MEMORIA 


SACRAS  ESSE  VOLUIT 


AUCTOR. 


PROOEMIUM. 


JF^eceniioribus  primum  temporibus  cordis  morbi  subti- 
lius et  accuratius  a medicis  perquisiti  fuerunt.  Mor- 
gagni, Senae,  Burserius/Corvisart,  Burns, 
Kreissig,  Bertin,  Laennec,  Hope,  Bouillaud, 
Scoda  aliique  viri  doctissimi  et  celeberrimi  praecipue 
cordis  laesiones,  tam  structurae  quam  actionis  investiga- 
bant, atque  perscrutabantur.  Re  vera  enim  qualitatibus 
et  anatomicis  et  physiologicis  rite  aestimatis,  conceden- 
dum est,  cor,  exceptis  pulmonibus,  plurimis  expositum 
esse  morbis  et  eo  magis  est  quod  miremur,  medicorum 
studia  tam  sero  ad  hujus  organi  morbos  esse  con^ 
versa.  — 

Ex  omnibus  cordis  morbis  chronicis  Hypertro- 
phia, id  est  amplificatio  substantiae  muscularis,  nutri” 
tione  aucta  affecta,  saepissime  nobis  occurrit 5 raro  au- 
tem hypertrophia  pura  est,  plerumque  alios  vel  organi- 
cos vel  accedentes  morbos  subsequitur,  aut  illa  durante 
perniciosissima  valetudinis  vita  excitantur. 

Usque  ad  finem  saeculi  praeteriti  cognitio  hujus 
morbi  valde  manca  ac  finibus  arctioribus  circumscripta 


6 


erat.  Singula  tantummodo  species  in  aperto  erat,  hy- 
pertrophia quidem  cum  dilatatione.  Cor  visar  t hanc 
speciem  aneurysma  activum  cordis  appellavit.  Mor- 
gagni, Corvisart  et  Bu  rser  i u s hypertrophiam  sine 
dilatatione  quidem  viderunt  et  descripserunt,  sed  nullo 
modo  eam  respexerunt. 

Anno  millesimo  octingentesimo  undecimo  Bertin 
omnes  hypertrophiae  species  explanavit,  Tres  formas 
distinguebat: 

1.  Hypertrophiam  simplicem,  id  est  hypertrophiam 
parietum  cavitate  integra; 

2.  Hypertrophiam  excentricam,  vel  hyperthrophiam 
cum  dilatatione ; 

3.  Hyperthrophiam  concentricam  sive  hyperthro- 
phiam cum  coarctatione  cavitatum.  — Hope  eadem 
quidem  designatione  utebatur,  sed  diligentius  distingue- 
bat atque  hujus  viri  clarissimi  partitionem  secutu- 
rus sum. 

Hypertrophiae  species  sunt: 

1.  Hypertrophia  simplex. 

2.  Hypertrophia  cum  dilatatione,  quae  autem  du- 
plex esse  potest:  nam  vel  simul  parietes  concretiores  et 
cavitates  amplificatae  sunt,  vel  parietes  non  justo  densio- 
res existunt,  cavitates  vero  auctae  sunt; 

3.  Hypertrophia  cum  coarctatione  cavorum. 

1.  SIGNA  ANATOMICA. 

Quod  ad  signa  anatomica  attinet,  haec  fere  de  iis 
mihi  dicenda  sunt.  Pondus  cordis,  ex  se  et  natura  sua 
simpliciter  consideratum,  duplo  vel  triplo  majus  quam 
cordis  integri  evadere  potest,  si  quidem  hypertrophia 
totum  cor  corripuerat  et  ad  gradum  satis  magnum  per- 
venerat; pondus  enim  inter  uncias  duodecim  et  uncias 
viginti  duas  haesitat.  Substantia  muscularis  in  hyper- 
trophia plerumque  densior  et  rubrior,  quam  in  condi- 
tione cordis  integra  est.  Sed  hoc  symptoma  saepe  de- 
sideratur. 

Hypertrophia  unum  tantum  cavum,  vel  plura  vel 
denique  omnia  occupare  potest.  Omnibus  cavitatibus 
hyertrophicis  simulquc  dilatatis  circumferentia  cordis 
duplo  vel  quadruplo  justo  major  existi t ; forma  cordis 
non,  ut  solet,  ovalis,  sed  globosa  fit,  mucro  fere  omnino 
evanescit  et  diaphragmate  non  satis  recedente  cor  prope 
horizontalem  capit  situm  et  tam  longe  in  cavum  thoracis 
sinistrum  invadit,  ut  pulmo  sinister  usque  ad  costam 
quartam  vel  ad  altiorem  locum  prematur.  Ventriculus 
sinister  dextro  proclivior  interdum  ad  hypertrophiam  et 
dilatationem , interdum  ad  magnitudinem  pervenit,  qua- 
lem ventriculus  dexter  nunquam  fere  adipisci  potest. 

Sic  non  modo  regionem  praecordiorum  sinistrum 
occupat,  verum  etiam  sub  sternum  progreditur.  Parie- 
tes hujus  ventriculi  in  hominibus  adultis  inde  a crassi- 
tudine digiti  dimidii  usque  ad  digiti  unius  cum  dimidio, 
et  secundum  observationes  quorundam  auctorum  ad  di- 
gitorum duorum  crassitudinem  concrescere  possunt. 
Plerumque  maxime  insignis  parietum  densatio  super  me- 
dium ventriculum  est,  inde  ad  foramen  aorticum  pro- 

gredicns  subito  ad  mucronem  sensim  pedetentimque  di- 
minuitur. 

Alio  modo  res  se  habet  in  hypertrophia  concentrica, 
qua  totus  ventriculus  aequaliter  crassior  ac  rotundus 
iit.  Haud  raro  trabeculae  carneae  etiam  hypertrophiae 
participes  sunt , interdum  autem,  si  dilatatio  magna  ad- 
est, extensae,  complanatae  atque  attenuatae  apparent. 
Septum  ventriculorum  quamquam  fere  totum  ventriculi 
sinistri  pars  est,  plerumque  minus  condensatum  est, 
quam  paries  externus.  Ventriculo  sinistro  valde  aucto, 
ventriculus  dexter,  nisi  quopiam  modo  mutatus  est,  paene 
explanatus  ad  partem  lateralem  superiorem  ventriculi 
sinistri  adjacet  et  tali  conjunctione  mirifice  exiguus  esse 
videtur.  Sin  autem,  ut  plerumque  fit,  ventriculus  dex- 
ter longior  factus  est,  quasi  plicatus  sinistro  adhaeret. 

In  hypertrophia  ventriculi  dextri  haec  pars  magis 
descendit  et  cordis  apicem  praebet;  trabeculae  carneae, 
magis  magisque  complicatae,  quam  in  altero  ventriculo, 
saepius  quam  parietes  ipsi  condensantur.  Interdum  tam 
mire  connexae  atque  implicatae  sunt,  ut  ventriculum  in 
qualibet  directione  dissecant,  diversas  sectiones  in  ipso 
forment  et  adeo  totum  expleant  cavum. 

Crassitudo  parietum  ventriculi  dextri,  quae  digiti 
partem  quartam  superare  non  solet,  rarissime  lineas 
quatuor  vel  quinque  contingit.  Hope  autem  parietes 
crassitudinem  linearum  quinque,  Bertin  linearum  un- 
decim et  Soins  (Archives  de  Medecine)  linearum  sede- 
cim exaequantes  vidit;  hypertrophia  simplex,  vel  cum 
coarctatione  in  ventriculo  dextro  haud  saepe  existit. 
Crassitudo  maxima  ventriculi  dextri  prope  a basi  cordis 
evadere  solet;  parte  humiliore  trabeculae  carneae  majo- 
res quidem,  interstitia  autem  solito  rariora  atque  paene 
pellucida  sunt. 

Hypertrophia  interdum  non  modo  ad  ventriculum 
dextrum  vel  sinistrum  recidit,  sed  etiam  singulas  partes, 
exempli  causa  basiu,  septum,  mucronem,  trabeculas  car- 
neas, aut  parietes  externos  tantummodo  afficit,  dum  ce- 
terae cordis  partes  nullo  modo  a jure  discedunt,  vel 
adeo  attenuatae  sunt.  Altera  ex  parte  ventriculus  quili- 
bet hypertrophicus  hoc  loco  arctus,  illo  dilatatus  esse 
potest. 

Hypertrophia  atriorum  fere  semper  cum  dilatatione 
complicata  est.  Laennec  quidem  unquam  aliter  eam 
vidisse  negat.  Crassitudo  satis  aequaliter  per  totum  ca- 
vum pervadit,  et  in  musculis  pectinatis  modo  major  quam 
in  aliis  locis  est;  qui  quum  in  atrio  dextro  frequentio- 
res  quam  in  sinistro  sint  , in  ilio  facilius,  quam  in  hoc 
hypertrophia  fieri  et  facta  hypertrophia  ad  majorem 
progredi  solet  gradum.  Interdum  evenit,  ut  densitas 
atriorum  et  ventriculorum  nullo  modo  differat.  Saepius 
etiam  in  musculis  pectinatis  modo  hypertrophia  haeret, 
omnibus  aliis  partibus  integris.  Raro  accidit,  ut  cras- 
situdo lineas  quatuor  exsuperet. 

2.  HYPERTROPHIAE  ITV  CEREBRUM  PRAECIPUE 
AC  PULMONES  EFFECTUS. 

Priusquam  de  hypertrophiae  sy  mptomatibus  singulis 
agitur,  haud  supervacaneum  mihi  esse  videtur,  efTectum 
physiologicum  vel  potius  pathologicum  adumbrare,  quam 
organi  praestantissimi  quodque  vitae  vegeiativae  functio- 
nibus maxime  praeest  laesio  in  cerebrum  ac  pulmones 
exserit;  qua  re  signa  reflexa,  in  observatione  totius 
morbi  nobis  occurrentia  facilius  intelligere  possumus. 

Quamquam  plurimi  cordis  morbi  chronici  permultis 
in  symptomatibus  consentiunt,  tamen  casus,  rarissimi 
quidem,  morbi  puri,  scilicet  omni  complicatione  privati, 

gravissimas  dissimilitudines  praebent.  L a en  nec  signa 
generalia  in  omnibus  organicis  cordis  morbis  fere  eadem 
esse  contendit,  qua  in  re  sententias  omnium  veterum 
auctorum  sequitur.  Bertin  primus  exstitit,  qui  hyper- 
trophiae pathologiam  arctius  pervestigavit  et  symptomata 
singularum  specicrum  diligentissime  sejunxit  dicens,  hy- 
pertrophiam puram  actione  et  vi  aucta  in  circulatione 
sanguinis  se  proferre  neque  vero  hydrope  vel  aliis  im- 
peditae circulationis  signis  apparere.  Ilo  pe  praedicat 
collectionem  seri  aliaque  difficilis  sanguinis  circuitus 
symptomata  hypertrophiae  nullo  modo  refragari  atque 
repugnare.  Secundum  ejus  sententiam  circulationis  vis 
et  actio  aucta,  qua  et  haemorrhagiae  activae  et  apople- 
xia multaeque  aliae  perturbationes  efficiuntur,  primum 
appletionem  systematis  arteriosi  producit,  quam  deinde 
collectio  seri  omniaque  alia  molestioris  circulationis  si- 
gna peculiaria  subsequuntur.  Interpellationes  in  orga- 
nis respirationis  provinciam  agentibus  Bertin  eo  de- 
monstrat, ut  dicat,  cor  circumferentia  sua  praternaturali 
pulmones  premere  et  mechanice  quasi  eos  movere. 

Hope  autem  aneurysmata  arteriae  aortae  aliosque 
tumores  in  pectoris  cavo  se  observasse  ait,  qui  longum 
tempus  permanserint  sine  ullo  respirationis  detrimento, 
atque  respirationis  difficultatem  non  nisi  vasorum  opple- 
tione  oriri.  Equidem,  in  medio  forsitan  esse  veritatem 
et  utrumque  momentum  miserrimam  illam  dyspnoes 
conditionem  proferre,  censeo,  quod  partim  eo  probatnr 
quod  aegroti  talem  situm  obtinentes,  quo  cor  quam  minime 
in  pulmones  premat,  non  tam  vehementer  crucientur,  quo 
fit,  ut  sedentes  minimas  quasdam  molestias  sentiant,  partim 
quod  aegrotis  venaesectionibus  et  derivationibus  ad  alias 
corporis  partes  interdum  summum  benificium  tribuatur. 
Hypertrophia  pura  vim  et  actionem  vasorum  auget,  quae 

vis  autem,  si  vasorum  tensionem  superat,  congestiones 
sanguinis,  celiectiones  seri  aliaque  circulationis  pertur- 
batae signa  profert  ; una  tantummodo  hypertrophiae  spfe- 
cics  ab  hac  ratione  discrepat,  dico  hypertrophiam  cum 
coarctatione  cavitatis.  Hoc  in  casu  vis  et  actio  arteria- 
rum, si  quidem  ventriculus  neque  vero  atrium  quoque 
affectus  est,  diminuitur,  semperque,  seu  dexter,  seu  si- 
nister ventriculus  aegrotat,  eadem  sanguinis  stagnatio 
exis  iit,  quae  vitio  valvularum  effici'  solet. 

Ante  omnia  vis  ventriculi  sinistri  in  cerebrum  res 
est  quae  perquiratur  dignissima.  Richerand  nec  non 
Bertin  hypertrophiam  multo  magis  ad  apoplexiam  quam 
habitum  apoplecticum  homines  propensos  reddere,  pluri- 
misque in  casibus  eos  aegrotos,  quibus  praeter  habitum 
apoplecticum  etiam  congestiones  sanguinis  ad  cerebrum 
obveniant,  hypertrophia  cordis  laborare  contendunt. 

Attamen  non  solum  ad  apoplexiam,  sed  etiam  ad 
encephalitidem , arachnitidem  atque  meningitidem  aeque 
ad  inflammationes  cujuslibet  partis  hypertrophia  cordis 
aegrotos  proclives  reddit.  Impetus  sanguinis  per  ven- 
triculi sinistri  hypertrophiam  paullulum  coarctatione  ori- 
ficii arteriosi  impediri  atque  detrimentum,  quod  cerebrum 
inde  capit,  diminui  potest.  Eodem  modo,  quo  sangui- 
nis impetus  e ventriculo  sinistro  in  arteriam  aortam 
pulsi  directe  ad  cerebrum  propagatur,  ita  etiam  sangui- 
nis fluxus,  quem  ventriculus  dexter  ad  arteriam  pulmo- 
nalem emittit,  ad  pulmones  progreditur.  Cujus  ventri- 
culi parietum  crassitudine  atque  functione  aucta  san- 
guinis in  pulmonibus  circuitus  vehementior  prodit  ne- 
que raro  fit,  ut  vasorum  tensionem  ante  auctam  haemorrha- 
gia pulmonum  vel  apoplexia  pulmonum  subsequatur.  Hae- 
moptysis hac  re  effecta  sanguinem  rubrum  et  liquidum 
praebet  , plerumque  copiosa  et  improvisa  oritur  et  per- 

turbationem  quasi  febrilem  in  sanguinis  circulatione  ef- 
ficit; semper  haemorrhagia  activa  et  arteriosa  existit  et 
multum  a passivis,  impedimento  quodam  in  vasis  capil- 
laribus pulmonum  productis,  abhorret. 

DIAGNOSIS  MORBI. 

Signa,  quibus  nobis  hypertrophiam  cognoscere  li- 
cet, partim  generalia  partim  localia  sunt. 

Symptomata  localia  primum  ad  explorandam  cordis 
functionem,  quae  medico  et  aegroto  tactu  atque  visu 
apparent,  pertinent.  Nullo  alio  in  cordis  morbo,  actio 
ejus  aucta,  non  solum,  quod  ad  frequentiam  verum  etiam 
ad  energiam  attinet,  tam  continua  est,  quam  in  hyper- 
trophia. 

Cor  enim  hypertrophicum , et  ipso  aegroto  prorsus 
quieto,  tam  vehementer  agit,  ut  fere  nihil  a palpitatione 
differat,  Bouillaud  contra  dicit,  frequentiam  cordis 
pulsuum  non  majorem  quam  conditione  cordis  integra 
esse,  iis  casibus  exceptis,  quibus  cordis  actio  normalis 
in  palpitationes  genuinas  mutatur,  quales  laboribus  mo- 
lestis, animi  affectionibus  vel  diaeta  perversa  fiunt. 

Incitamenta  cujuslibet  generis,  qualia  praecipue  vi- 
rium contentiones,  animi  commotiones,  indigestio,  po- 
tiones spirituosae,  usus  nutrimentorum  aromaticorum  et 
excitantium  sunt,  vehementissimas  cordis  palpitationes 
proferre  queunt.  Causa  autem  tam  irregularis  arctionis 
remota,  palpitationes  sensim  ac  pedetentim  evanescunt 
et  haud  magna  pulsationis  in  regione  praecordiali  sensatio 
remanet.  In  stadio  jam  progresso  et  praecipue  in  hy- 
pertrophia cum  dilatatione  paroxysmi  interdum  vehe- 
mentissimi  atque  per  longius  tempus  perseverantes  sunt, 
quamquam  nunquam  ad  eum  gradum  pervenient,  quem 
per  impedimenta  in  valvulis  vel  in  arteria  aorta , vel 

adhaesione  pericardii  adipisci  solent.  Arteriarum  pulsus 
in  hypertrophia  simplico  fere  semper  regularis  existit, 
atque  vis  et- magnitudo  ejus  prorsus  parietum  crassitu- 
dini atque  cavitatis  amplitudini  ventriculi  sinistri  res- 
pondet; pulsus  difficile  comprimendus,  jure  fortior,  ple- 
nior atque  tensior,  interdum  etiam  vibrans  est,  clariora 
haec  symptomata  in  hypertrophia  cum  dilatatione  pro- 
deunt, dum  hypertrophia  dilatationem  superat.  Sin  vero 
dilatatio  adeo  progressa  est,  ut  muscularium  fibrarum 
vis  contrahendi  illa  diminuatur,  pulsus  quamquam  ad- 
huc plenus  atque  fortis,  mollis  et  facile  comprimendus 
evadit. 

In  hypertrophia  cum  cavitatis  coarctatione  pulsus 
fortis,  durus  et  tensus  oritur,  verum  quoque  parvus  et 
filiformis.  Contractiones  arteriarum  carotidum  atque 
cruralium  eaedem  ac  arteriae  radialis  sunt,  nec  minus 
in  arteriis  temporalibus  haud  parvas  pulsationes  perci- 
pere licet. 

Plerumque  vero  pulsus  coexistentibus  valvularum 
vitiis  aliisque  complicationibus  ita  mutatus  esse  solet,  ut 
peculiarem  suam  naturam  fere  prorsus  perdat.  Nec  mi- 
nus hypertrophia  in  respirationis  organa  momentum  ex- 
ercet, quod  primum  vel  majore  vel  minore  pectoris  op- 
pressione apparet;  hypertrophia  admodum  parva  et  san- 
guinis circuitu  nullo  modo  perturbato,  modice  tantum 
vel  nihil  in  respirando  impeditur,  labores  autem  dyspnoe 
statim  subsequitur;  quae  vero  cessante  causa,  ut  jam 
explicavi,  evanescit.  Hope  quidem  nonnullos  aegrotos 
primum,  cum  ambulare  conati  sint,  palpitationibus  et 
pectoris  oppressionibns  cruciatos  esse,  ambulando  autem 
calefactos,  quum  sanguis  ad  corporis  peripheriam  magis 
collectus  sit  majores  labores  sine  ulla  molestia  perferre 
potuisse  enarrat.  IntercTum  respirationis  difficultas  ae- 

grotis  in  latere  dextro  cubantibus  increscit,  quod  fere 
symptoma  etiam  in  satis  magno  morbi  gradu  abesse 
licet.  Ultimis  in  morbi  stadiis,  si  jam  hydrops  adest, 
dyspnoe  continens  evadit  saepeque  in  paroxysmis  vehe- 
mentissimis  offert.  Primis  in  morbi  stadiis  paulum  vel 
nihil  tussire  solent  aegroti,  scroper  autem  tussi  laborant, 
quum  primum  hydrops  congestionibus  sanguineis  vel 
serosis  ad  pulmones  incipit.  Puellae  adultae  atque  ple- 
thoricae  primis  morbi  temporibus  tussi  sicca,  interrupta 
et  sibilante  vexantur,  quae  quolibet  incitamento  provo- 
catur et  saepe  mane,  ubi  e lectulo  surgunt,  maxime  eas 
cruciat.  £tiam  haud  raro  evenit,  ut  sanguinem  tussiendo 
ejiciant,  quae  haemorrhagia  semper  activa,  subita  atque 
larga  est,  sanguis  liquidus  et  arteriosus  exsiccatur  nec 
non  febris  adesse  solet.  Praeter  haec  symptomata  etiam 
alia  existunt,  quorum  incrementum  hypertrophiae  in- 
cremento plane  respondet.  Exiguis  adeo  laboribus  aut 
corpus  incurvando  sanguis  ad  caput  ruit.  Aegroti  ce- 
phalalgiam rapidam  atque  acerrimam  accusant,  situ  dor- 
sali et  praecipue  celeriter  surgendo  vel  reponendo  au- 
ctam et  increscentem,  nec  minus  vertigine,  aurium  su- 
surru,  fulgore  corruscante,  scotomatibus,  somnolentia  et 
fatiguitate  laborant.  Magnopere  tamen  liis  in  sympto- 
matibus cavendum  est  medico  , ne  morbi  producta  cum 
medicamentorum  affectibus  confundat,  praesertim  herbae 
digitalis  purpureae.  Haud  raro  enim  peculiaria  narco- 
seos  signa,  scilicet  fauces  sicci,  foctor  cx  ore  desunt 
et  herbae  digitalis,  medicamenti  tam  saepe  adhibiti  at- 
que probati,  efficacitates  signis  tantummodo  in  sensorio 
apparentibus  sese  manifestant,  quae  autem  medicamento 
seposito  aut  alio  modo  dato  mox  evanescunt. 

Digestio  primis  stadiis  laesa  non  est,  interdum  adeo 
appetentia  magna  adest,  aegroti  nunc  obstructionibus 

nunc  diarrhoea  laborant;  interdum  molimina,  ventri- 
culo cibis  oppleto,  minora  existunt;  ultimis  in  stadiis 
autem  chylificatio  prorsus  succumbit,  ita  ut  post  mor- 
tem nutrimenta  non  alienata  in  ventriculo  accumulata 
inveniantur.  Excrctio  alvi  partim  aquosa  et  frequens, 
partim  tarda  vel  manca  est,  ita  ut  neque  medicamentis 
purgantibus  neque  clysmatibus  moveri  possit. 

Excretiones  per  cutem  atque  renes  justis  aequales 
esse  solent;  hydrope  autem  perturbationibus  in  sangui- 
nis circuitu  jam  exorto,  deminuuntur  haece  excretiones, 
et  signa  tum  eadem  ac  in  hydrope  sunt  aliis  ex 
causis. 

In  hypertrophia  ventriculi  dextri  etiam  signum  quod- 
dam existit,  quod  Co  r vi  sa  rt  quidem  negat,  aLancisi, 
Bertin,  Laennec,  Hope,  aliis  probatur.  Hopc 
nunquam  se  id  desiderasse  confitetur,  quum  primum  ad 
hypertrophiam  etiam  dilatatio  ventriculi  dextri  advenerit. 
Hoc  signum  est  pulsatio  venarum  jugularium,  coincidens 
cum  arteriarum  pulsu.  Quamquam  hanc  rem  satis  mi- 
ram viri  doctissimi  et  ingeniosissimi  explicari  summo- 
pere studuerunt,  tamen  plane  eam  interpretari  nondum 
contigit.  Bertin  hoc  modo  signum  illud  expedivit: 
pulsum  jugularem  sive  venosum  in  iis  tantum  morbi  ca- 
sibus inveniri  dixit,  in  quibus  praeter  hypertrophiam 
etiam  dilatatio  adsit,  et  valvulae  ostium,  amplius  reddi- 
tum, non  penitus  claudantur,  qua  re  effici,  ut  sanguis, 
se  contrahente  ventriculo,  in  venas  majores  regurgitet. 
Concedendum  quidem  est  in  hypertrophia  cum  dilata- 
tione orificia  majora  fieri ; valvulae  autem  non  minus 
extenduntur,  quo  magnitudo  earum  orificio  venarum 
apta  remanet. 

Hope  liocce  modo  venarum  jugularium  pulsationem 
indicat:  cum  in  hypertrophia  ventriculi  dextri  et  in  ejus 


cum  dilatatior^  connubio  hujus  cavitatis  musculi  ad  san- 
guinem ibi  congestum  expellendum  validius  agant,  val- 
vula tricuspidalis  vi  sanguinis  ad  eam  ruentis  facili  ne- 
gotio cedet  et  in  atrii  cavum  propulsa,  sanguinis  ibi 
congesti  molem  versus  venam  cavam  superiorem  indcquc 
ad  venas  jugulares  ita  urgebit,  ut  impetui  cedentes  illud 
suppeditent  symptoma.  Hac  interpretatione  autem  non- 
dum pulsatio  regularibus  intervallis  interjectis  observata 
in  aperto  est. 

Bouillaud  signum  hoc  quidem  non  prorsus  negat, 
sed  necessarium  nullo  modo  esse  dicit;  siquidem  pulsus 
venosus  saepe  inveniatur,  hoc  eo  effici  ait,  ut  vitium 
quodlibet  valvularum  ad  hypertrophiam  accesserit. 

Hypertrophia  ventriculi  dextri  eo  quoque  perlustra- 
tur ut  cordis  ictus  praecipue  post  partem  inferiorem 
sterni  percipiatur,  et  arteriarum  pulsus,  ventriculo  si- 
nistro integro,  debilis  ac  mollis  existet.  Aegroti  hac 
morbi  specie  laborantes  oppletione  pulmonum  vexantur 
et  interdum  sanguinem  rubrum  tussi  exscreant. 

Atriorum  hypertrophia  ?iulla  symptomata  praebet, 
quibus  ab  hypertrophia  ventriculorum  adjacentium  di- 
scerni possit. 

Hypertrophiae  diagnosim  inulto  clariorem  signa 
physica  perhibent,  quae  interdum  sola  medicum  adju- 
vare possunt,  praesertim  in  hominibus  hypochondriacis 
et  hystericis.  In  hypertrophia  simplico  cordis  ictus,  qua- 
lis per  stethoscopum  ad  aurem  pergit,  plerumque  tam 
vehemens  est,  ut  caput  perscrutantis  tollatur.  Quo  ma- 
jor hypertrophia  evadit,  eo  longius  haec  levatio  persistit 
et  in  permagno  morbi  gradu  levatio  sensim  sensimque 
efficitur.  Cor  quasi  intumescere  et  primum  una  cum 
parte,  dein  tota  cum  superficie  thoracis  parietibus  ap- 
propinquari, et  denique  subito  relabi  videtur.  Hunc 

relapsum  cordis  Hope  repulsum  (back - s(roTce)  nominat. 
In  hypertrophia  sine  dilatatione  repulsus  non  percipitur, 
in  hypertrophia  cum  coarctatione  tantummodo  morbo 
jam  ad  altiorem  gradum  progresso  cernitur.  In  hyper- 
trophia simplice  vel  cum  dilatatione  mucro  cordis  ma- 
gis ad  latus  sinistrum  vergitur  et  praecipue  spatium  in- 
tercostale sextum  et  septimum,  adeo  interdum  octavum 
tollit,  dum  baseos  motus  in  costarum  interstitio  secundo 
vel  tertio  apparent.  Fieri  solet,  ut  regio  praecordiorum 
sinuetur,  quod  non  solum  visu  vel  manu  imposita,  ve- 
rum etiam  thoracis  mensura  percipi  potest,  quae  con- 
vexitas interdum  cum  amplificatione  interstitiorum  con- 
juncta est. 

In  hypertrophia  cum  dilatatione  manus  imposita 
facile  ventriculorum  contractionem  percipit,  et  praesertim 
palpitationibus  advenientibus  vehementer  revellitur,  ae- 
groto adeo  quieto  quaeque  cordis  contractio  aegroti 
caput  movet.  Saepe  etiam  arterias  carotides,  radiales 
et  caeteras  ad  peripheriam  positas  arterias  pulsare  vi- 
des. Cordis  ictus  etiam  sub  clavicula  et  toto  in  pecto- 
ris sinistri  latere  manifestatur,  vel  in  hominum  strigoso- 
rum et  feminarum  tergo  evidenter  prodit. 

In  hypertrophia  autem  parietibus  justis  et  cavitate 
tantummodo  aucta,  cordis  ictus  plurimis  in  morbi  casi- 
bus non  gravis  prodit,  major  autem  existit  palpitatio- 
nibus et  febri,  ubi  ictus,  quamquam  fortis  et  durus,  in 
exiguum  modo  spatium  extensum  esse  videtur.  Secun- 
dum locum,  quo  ictus  fortior  profertur,  vel  ventriculi 
sinistri  vel  dextri  vel  amborum  ventriculorum  hypertro- 
phiam conjectare  licet. 

Irregularitas  cordis  ictuum  non  percipitur  nisi  per- 
magna pectoris  oppressione  vel  debilitate  nimia  brevi 
ante  mortem  debiles  et  parvi  evadunt. 

Subito  impedita  respiratione,  praecipue  pulmonum 
morbo  coexistente,  cordis  ictus  pro  tempore  cessare 
possunt,  hypertrophia  quamvis  manifestissima.  Soni 
cordis  hypertrophia  mutantur.  Parietum  crassitudo  dif- 
ficilius sonum  reddit,  sin  autem  crassitudo  admodum 
modica  et  cavitates  justae  existunt,  vel  ampliores  reddi- 
tae sunt,  soni  graviores,  magis  perspicui  et  clariores 
evadunt.  In  hypertrophia  simplice  eo  languidior  et  len- 
tior sonus  primus  prodit,  quo  majus  hypertrophia  jam 
progressa  est,  et  plerumque  sine  intervallo  in  sonum  se- 
cundum transit.  Primus  sonus  adeo  in  maximo  morbi 
gradu  prorsus  evanescere  potest.  Sonus  secundus  etiam 
languidior  sed  brevior  est,  et  in  hypertrophia  permagna 
vix  percipiendus.  In  hypertrophia  cum  ventriculorum 
coarctatione  uterque  sonus  debilior  est,  plerumque  vix 
sub  clavicula  interdum  eo  tantum  in  loco,  quo  et  manus 
ictum  sentit,  percipitur.  In  hypertrophia  cum  dilata- 
ta t i o n e sonus  clarior  et  fortior  est.  Sonus  primus  per 
hypertrophiam  lentior  per  cavitatum  dilatationem  clarior 
existit;  sonus  secundus  justo  quidem  clarior,  ceterum 
autem  non  conditione  integra  alienus  est.  Pueri  et  ho- 
mines maceri  hosce  sonos  in  omnibus  pectoris  partibus 
praebent.  Auctore  Bouillaiul  hac  in  morbi  specie 
etiam  tinnitum  metallicum  audire  licet.  In  hypertrophia 
cum  dilatatione  interdum,  et  quum  cordis  circumferentia 
maxima  est,  fere  semper  ad  systolen  ventriculorum  stre- 
pitus quidam  follicularis  accedit. 

Quod  attinet  ad  sonum  percussione  effectum,  in  hy- 
pertrophia simplice  et  cum  dilatatione  fuscus  est;  omni- 
bus in  iis  morbi  casibus,  quibus  circumferentia  cordis 
major  erat,  sonus  ille  fuscus  aeque  ac  ictus  cordis  in- 
ferioribus in  pectoris  partibus  percipitur,  nisi  diaphragma 
valde  depressum  et  cavum  thoracis  patefactum  ideoque 

pulmones  emphysematosi  redditi  sunt.  Sonus  in  percu- 
tiendo tum,  etsi  hypertrophia  et  dilatatio  satis  magna  ad- 
sit, eo  loco,  quo  jure  sonus  fuscus  auditur,  clarus  mi- 
nimeque  obtusus  auditur , in  margine  tantum  inferiore 
thoracis  fuscus  sonus  existit. 

Etiam  de  complicationibus  hujus  morbi  non- 
nulla mihi  dicenda  sunt.  Hypertrophiam  saepe  multae 
aliae  functiones  laesae  concomitantur , quae  partim  ad 
cor  ipsum,  partim  ad  sanguinem  cavitates  transeuntem, 
partim  ad  organa  plus  vel  minus  a corde  remota  perti- 
nent. Praecipuae  tales  complicationes  hae  fere  sunt:  ple- 
rumque hypertrophia  cum  mutationibus  organicis  con- 
juncta est,  quae  carditidem,  pericarditidem  vel  endoperi- 
carditidem  subsequuntur.  Bouillaud  cum  hypertro- 
phia telae  muscularis  fere  seinper  inflammationem  chro- 
nicam partium  illarum  coexistere  contendit.  Triginta  et 
tres  carditidis,  pericarditidis  et  endopericarditidis  ca- 
sus enarrat,  in  quorum  numero  ne  unus  quidem  oc- 
currit, ubi  non  simul  status  hyperthrophieus  observa- 
tus fuerit. 

In  hypertrophia  excentrica  plerumque  satis  magna 
sanguinis  accumulatio  invenitur.  Bouillaud  exempli 
causa  in  ventriculo  dextro  puellae  septem  annorum  mas- 
sam sanguinis  pugni  crassitudinem  aequantem  vidit,  alia 
in  sectione  sanguinis  pondus  uncias  IX.,  alia  uncias  X., 
alia  uncias  X,  et  drachmas  II.  erat. 

Perturbationes  praestantissimae  aliarum  corporis 
provinciarum,  quae  autem  plerumque  valvularum  vitiis 
procreantur,  nominandae  sunt  arteriarum  praecipue  co- 
ronariarum ossificationes,  collectio  et  sanguinis  et  seri 
non  modo  in  partibus  exterioribus  sed  etiam  in  intesti- 
nis, pulmonibus  quidem,  hepate,  cerebro. 

AETIOLOGIA. 

Omnia  quae  sanguinis  circuitum  impedire  possunt 
etiam  cor  affligunt,  atque  semper  ea  cavitas  afficitur, 
quae  proxime  post  impedimentum  illud  circulationis  sita 
est.  Quaelibet  in  arteriarum  systemate  molimina  primum 
ventriculum  sinistrum  laedunt,  qui  etiam  sanguinis  cir- 
cuitu causa  qualibet  accelerato  maxime  irritatur,  qua  re 
atque  propter  parietum  crassitudinem  maxime  hypertro- 
phiae subjectus  est.  Dum  ventriculus  sinister  prorsus 
depleri  potest,  atrium  sinistrum  integrum  remanet,  quam- 
vis ventriculi  hypertrophia  jam  ad  permagnum  gradum 
progressa  sit.  Quum  primum  autem  sanguis  in  ventri- 
culis accumulatur,  ita  ut  in  atrium  revellatur,  hoc  quo- 
que aegrotare  incipit.  Atrio  justo  magis  amplificato 
sanguinis  circulatio  impedita  etiam  pulmones  petit,  at- 
que in  iis  oppletionem  vasorum,  ideoque  oppressionem 
pectoris,  respirationem  difficilem  et  laboriosam  efficit, 
et  inde  ad  cor  dextrum  progredi  potest.  Haud  raro  eve- 
nit, ut  hoc  modo  sanguinis  haesitatio  ubique  oriatur,  at- 
que ita  aut  omnes  cavitates,  aut  eae  tantum,  quae  secun- 
dum structuram  peculiarem  ad  hypertrophiam  praeser- 
tim inclinatae  sunt,  amplificantur.  Ostio  valvulae  mitra- 
lis angustius  reddito,  ventriculus  sinister  eo,  quod  san- 
guinis non  satis  magnam  quantitatem  accipit,  ad  contra- 
ctiones normales  non  incitatur,  ideoque  parietes  laxi, 
justo  molliores  atque  atrophici  cxistunt;  atrium  sinistrum 
autem  parietes  crassiores  et  cavitatem  ampliorem  adi- 
piscitur. Si  porro  oppletio  vasorum  retroversum  per 
pulmones  ad  ventriculum  dextrum  progreditur,  in  hac 
cordis  parte  hypertrophia  cum  dilatatione  oritur. 

Si  valvula  mitralis  continuo  patet,  ita  ut  sanguis 
quaque  ventriculi  contractione  in  atrium  repellatur,  item 

sfagnatio  sanguinis  in  cordis  latere  sinistro  existi t^  cujus 
affectus  eodem  modo  ac  in  coarctatione  orificii  in  corde 
dextro  percipi  potest. 

Morbi,  qui  sanguinis  circuitum  impedire  queunt,  si 
in  pulmonibus  primum  positi  sunt,  cor  dextrum  praeci- 
pue afficiunt,  et  quum  sanguinis  impetus  cavitatis  resi- 
stentiam adeo  superat,  ut  contentum  prorsus  expellere 
non  possit,  atrium  dextrum  eodem  modo  ac  atrium  sini- 
strum in  stagnatione  sanguinis  ventriculi  dextri  vexatur. 

Omnia  quae  hypertrophiam  procreare  possunt  etiam 
dilatationem  cordis  producere  queunt.  Conditio  cavita- 
tum causarumque  natura  tantummodo  efficere  potest, 
ut  vel  unus  vel  alter  morbus  oriatur. 

Si  cavitas  aliqua  cordis  continenter  sanguine  op- 
pleta  est,  plerumque  dilatatio  existere  solet,  sin  vero 
sanguinis  expulsio  tantummodo  impedita  est,  ita  ut  san- 
guis in  cavitate  diutius  remanere  non  possit,  plerumque 
hypertrophia  evadit.  Omnia  igitur  momenta,  quae  cordis 
actionum  per  satis  longum  tempus  augere  possunt,  cor- 
dis hypertrophiam  promovere  valent,  quae  momenta 
autem  duplicia  esse  licet,  aut  sunt  dynamica  aut  me- 
chanica. 

Ad  cansas  dynamicas  omnes  animi  perturbationes  et 
functiones  laesae  nervorum  pertinent,  quae  continentes 
palpitationes  provocare  possunt;  sic  Corvisart  exem- 
pli causa  enarrat,  se  bello  civili  Franco-Gallico,  quo  animi 
commotiones  tam  frequenter  exstiterunt  et  per  longius 
tempus  perstitere,  plurimos  cordis  morbos  praecipue 
hypertrophias  observasse.  Nec  minus  febres  continentes 
saepeque  revertentes,  quibus  et  cordis  actiones  adaugen- 
tur, nutritionem  hujus  organi  nimiam  provocare  possunt 
eodem  modo,  quo  nutritio  inter  alios  corporis  musculos 

in  iis  praecipue  major  manifestatur , quibus  liomo  fre- 
quentissime utitur. 

Causae  mechanicae  aut  accelerando  sanguinis  circu- 
lationem aut  eam  impediendo,  et  eo  pressum  praeter  jus 
in  cor  efficiendo,  hypertrophiam  procreare  possunt.  In- 
ter causas  circulationem  accelerantes  ante  omnia  corpo- 
ris labores  cujusvis  generis  enumerandi  sunt.  Sic  H ope 
nonnullos  aegrotos  se  vidisse  ait,  qui  hypertrophiam  re- 
migandi labore  sibi  conciliaverant.  Causae  mechanicae, 
sanguinis  circuitum  impedientes  valde  variae  exislunt; 
tales  habendae  sunt  arteria  aorta  justo  angustior,  aspe- 
ritas in  superficie  interiore  ejusdem  arteriae  5 dilatatio 
aortae,  omnes  illi  morbi,  qui  orificia  cordis  coarctant  vel 
valvularum  movendi  facultatem  perturbant,  adhaesiones 
pericardii,  morbi  in  pectore,  qui  circulationem  per  pul- 
mones impediunt,  quales  pneumonia  tam  acuta  quam 
chronica,  emphysema,  hydrothorax,  catarrhus  chronicus, 
empyema,  phthisis  pulmonum,  pectoris  coarctatio  sive 
congenita  sive  curvatura  dorsi  sive  aliis  morbis  producta, 
porro  diaphragma  allevatum,  quod  sive  vestimentis  sive 
utero  gravido,  sive  hydrope  ascite,  aneurysmatibus  vel 
aliis  morbis  allevari  potest, 

Bouillaud  peculiarem  hypertrophiae  ventriculi 
dextri  causam  docebat,  irritationem  quandam  quidem  non 
satis  probatam,  quae  sanguine  arterioso,  septo  ventricu- 
lorum vel  atriorum  perforato,  procreatur.  Haec  perfo- 
ratio aut  congenita  aut  acquisita  esse  potest.  Senten- 
tiam suam  hisce  argumentis  confirmare  studet ; pro  primo 
in  quatuor  morbi  casibus,  quibus  hypertrophia  ventriculi 
dexlri  aderat,  communicationem  inter  latus  dextrum 
cordis  et  sinistrum  invenit,  pro  secundo  patere  dicit, 
venas  in  aneurysmate  varicoso  crassiores  et  hypertro- 
phicas et  arteriis  simillimas  fieri,  pari  modo,  quo  cor 

venosum  hypertrophicum  cordi  arterioso  similius  red- 
datur, qua  dc  causa  etiam  Cor  visar  t ad  intelligendam 
ventriculi  dextri  hypertrophiam  praedispositionem  quan- 
dam  congenitam,  translocationem  quasi  ventriculorum 
statuendam  esse  putasse.  Recentioribus  autem  tempo- 
ribus Bouillaud  hujus  momenti  effectum  valde  limi- 
tavit. Ad  hypertrophiam  maxime  proclives  homines  ju- 
venes cum  habitu  plethorico  et  temperamento  sanguineo 
sunt,  qui  enim  causis  illis  tam  mechanicis  quam  dyna- 
micis  maxime  affliguntur.  Itaque  tam  saepe  feminae 
aetate  admodum  florentes  atque  constitutionis  validae 
hoc  morbo  saepissime  corripi  solent. 

DECURSUS  MORBI. 

Hypertrophia  quum  modice  evadit  et  nullo  cum  im- 
pedimento circulationis  mechanico  complicata  est,  mino- 
ris detrimenti  est  ac  praecipue  in  evolutione,  in  qua  ple- 
rumque cor  majus  quam  pro  caeteris  corporis  partibus 
apparet  minus  periculosa  evadit.  Sed  etiam  in  puber- 
tate aegrotis  hypertrophia  satis  magna  laborare  licet, 
quin  corporis  conditio  valde  ea  perturbetur,  nisi  forte 
aegroti  inflammationibus  atque  cerebri  affectionibus  ma- 
gis sint  subjecti,  musculorum  neque  vi  neque  actione 
diminuta.  Vitam  moderatam"  et  temperatam  agentibus 
per  multos  annos  vivere  licet,  nec  raro  evenit,  ut  ae- 
groti nullo  modo  sentiant  se  morbo  cordis  laborare. 
Immoderatus  autem  pastus  potusque  nec  non  corporis 
labores  apoplexiam,  paralysin  et  haemorrhagiam  mox 
excitare  solent,  aut  morbus  rebus  illis  ad  gradum  tam 
magnum  progreditur,  ut  cordis  functio  penitus  tollatur. 
Plerumque  hypertrophiae  decursus  lentus  et  chronicus 
est,  rarissime  tam  rapide  in  mortem  irruit,  ut  post  an- 
num aegrotus  morbo  succumbat,. 


24 


EXITUS  MORBI. 

Nondum  adhuc  extra  dubitationem  positum  est, 
utrum  hypertrophia  curationem  perfectam  admittat  nec 
ne;  siquidem  sanatio  fieri  potest  primi  morbi  in 
initiis  id  sperare  licet;  id  vero,  quamquam  raro,  vi  me- 
dicatrice  naturae  aut  auxilio  artis  contingit,  ut  hyper- 
trophia in  uno  eodemque  statu  retineatur,  ejusque  in- 
crementum impediatur;  multo  frequentior  vero,  ope  se- 
rius aut  nulla  lata,  crescendo  sensim  sensimque  pro- 
grediens mortem  subito  efficit,  quae  vario  modo  pro- 
creari potest. 

Mors  adduci  potest  ruptura  substantiae  cordis,  quo 
facto  sanguis  in  cavis  cordis  accumulatus  in  pericar- 
dium effunditur.  In  plurimis  casibus  ille  exitus  extra 
fines  diagnoseos  jacet,  in  raris  vero  cognoscitur  sonu 
quodam,  qui  eo  temporis  momento,  quo  cor  dirumpitur, 
ab  aegroto  et  ipsis  circumstantibus  percipitur.  Non 
multo  post  symptomata  haemorrhagiae  internae,  facies 
pallida,  anxietas,  sudor  profusus  et  frigidus,  frigus  ex- 
tremitatum, convulsiones,  deliquia  animi  apparent,  quo 
facto  mors  plurimis  in  casibus  celerrime  subsequitur. 

Alius  etiam  exitus  ab  auctoribus  memoratur,  qui 
autem  sine  dubio  rarissime  occurrit.  Contendunt  enim 
illi , tunica  interna  et  media  cordis  dirupta  externam 
sacci  instar  extendi  posse,  quo  facto  aneurysma  sacci- 
forme, ut  vocant,  exoriri,  quod  plerumque  in  ventriculo 
sinistro  occurrit.  Symptomata  talem  morbi  exitum  ma- 
nifestantia haec  esse  dicunt:  sonum  quendam,  quasi 
quid  interne  dirumperetur  et  humor  calidus  effunderetur 
et  sonum  similem  illi,  qui  fluido  per  coarctatum  mea- 
tum sese  effundente  effici. 

jStiam  aliis  morbis  hypertrophia  procreatis  mors  in- 

gruere  potest;  hydropericardium  et  hydrothorax  saepis- 
sime circuitu  sanguinis  impedito  et  suffocatione  allata 
ruinam  totius  corporis  secum  trahunt,  aut  aegroti  apo- 
plexia pnlmonum  nec  non  cerebri  pereunt. 

PROGNOSIS. 

Prognosis  incipiente  morbo  plerumque  bona  sta- 
tuenda, quin  adeo  initio  adhuc  dubium  est,  utrum  sani- 
| tas  perfecta  restitui  possit.  Confirmatus  vero  ille  mor- 
bus, ut  omnia  vitia  organica  cordis,  curationem  vel 
nullam  vel  difficillimam  admittit,  quod  et  ex  natura  in- 
doleque morbi  et  ex  multis  de  hac  re  collectis  obser- 
vationibus jam  satis  apparet.  Qua  re  si  in  prognosi 
statuenda  valetudinem  bonam  perfecte  restituendam  res- 
picimus, mala  vel  admodum  dubia  prognosis  est.  Fau- 
stior tamen  prognosis  evadit,  si  refertur  ad  vitam  con- 
servandam. Diaeta  et  regimine  apte  instituendo  et  ob- 
servando, et  usu  aptorum  remediorum  et  in  juvenibus 
et  in  senibus  haud  raro  efficitur,  ut  vita  per  plures 
etiam  annos  protrahatur. 

Diversis  autem  rebus  modificari  prognosis  potest. 
— Primum  morbi  specie  prognosis  mutatur.  Hypertro- 
phia simplex  facillime  apoplexiam  procreare  potest,  quia 
praecipue  congestiones  ad  pulmones  et  cerebrum  efficit, 
neque  vero  aegrotos  ad  sustinendum  laborem  hebetes 
reddit;  hypertrophia  cum  dilatatione  quidem  aegrotos 
non  tam  ad  apoplexiam  proclives  facit,  tamen  pernicio- 
sissima et  interdum  acuta  decurrere  solet. 

Deinde  prognosis  morbis  coexistentibus  mutatur: 
valvularum  vitia,  adhaesiones  cordis  cum  pericardio,  fe- 
bres atque  inflammationes,  hydrops  prognosin  malam 
efficiunt. 

Porro  causarum  hypertrophiae  natura  atque  vis 

multum  ad  prognosin  pertinet;  quo  difficilius  hae  sunt 
removendae,  eo  pejor  prognosis  evadit. 

Denique  observanda  est  aegroti  constitutio;  homi- 
nes validi  et  juvenes  facilius  quam  feminae  et  homines 
tenerae  et  debilis  constitutionis  sustinere  morbum  pos- 
sunt. 

THERAPIA. 

In  curanda  hypertrophia  causarum  remotio  prima 
atque  princeps  medici  cura  esse  debet,  quae  tamen  regi- 
men diaeteticum  tantummodo  spectare  potest,  quum  mo- 
menta psychica,  quibus  iste  morbus  parari  potest,  ra- 
rissime a medico  removenda  sunt. 

In  medela  morbi  hujusce  id  secuti  sunt  a principio 
medici,  ut  cordis  diminuta  actione  nutritio  quoque  di- 
minuatur, quippe  quod  in  quocunque  alio  musculo  cer- 
natur. 

Prima  curae  methodus  a Val  salva  et  Albertini 
instituta  est.  Magno  momento,  quod  plethora  in  nascendo 
aneurysmate  et  arteriarum  et  venarum  exercet,  eo  con- 
ducti sunt,  ut  et  in  cordis  aneurysmatibus  hac  prae  cae- 
teris  aetiologia  respecta,  medelam  instituerent.  Detre- 
ctando autem  nutrimento,  quantum  fieri  potuit,  vidisse 
se  successus  magnos  illustresque  contendunt;  nullo  modo 
tamen  discreverunt  inter  aneurysma  activum  et  passivum. 
Corvisart  autem  illa  cura  instituta  in  activis  aneury- 
matibus,  id  est  amplificatis  et  crassioribus  aut  ventriculo- 
rum aut  atriorum  parietibus  se  aliquid  profecisse  con- 
firmat, et  id  quidem  in  primis  tantummodo  morbi  stadiis, 
postremis  autem  stadiis  palliativam  esse  sequendam  cu- 
ram; in  quem  finem  Morgagni  methodum  derivativam 
commendavit  et  extremitates,  inprimis  superiores  tepidis 
balneis  inmergendas  curavit.  Corvisart  autem  modi- 

cis  venaescctionibus  factis  curam  melius  ad  finem  pro- 
duci dixit.  Laennec  in  medela  ejus  morbi  Valsal- 
vae  et  Albertini  imitatus  est;  principium,  quod  secu- 
tus plures  duodecim  sanos  reddidit,  hocce  modo:  vc- 

nacsectionem  primo  instituendam  suadet,  quae  autem  tam 
larga  esse  debet,  quam  pro  viribus  aegroti  fieri  potest, 
lipothymiam  autem  esse  vitandam,  venaesectionem  post 
biduam,  quatriduam,  octiduam  faciendam  usque  dum  pal- 
pitationibus cessantibus  cordis  ictus  modicus  appareat; 
simul  cibos  ad  dimidium  reducendos  esse,  eam  autem 
quantitatem  denuo  diminuendam;  si  aegroto  plus  muscu- 
larium virium  inest  quam  sufficiunt,  ut  quinque  minutas 
in  horto  pedeteniim  ambulet.  Adultis  Laennec  nutri- 
mentum unc.  X1Y  pro  die  praescribit,  inesse  iis  tantum- 
modo une.  II.  ciborum  animalium;  sin  autem  aegrotus 
carnem,  jusculum  vel  lac  petit,  unc.  I horum  pro  unc.  IV 
vegetabilium  esse  proponit.  Vinum  omnino  esse  omit- 
tendum. Duobus  praeterlapsis  mensibus  sine  ulla  pal- 
pitatione atque  sine  ullo  cordis  ictu  fortiore,  venaesc- 
ctionibus praetermissis,  regimen  diaeteticum  minus  strenue 
severeque  constituendum  esse.  Ad  eadem  remedia  sta- 
tim  revertendum  esse,  quum  primum  cordis  ictus  fortio- 
res existant,  curationi  neque  prius  confidendum  esse, 
nisi  per  anni  spatium  omnia  morbi  symptomata,  prae- 
cipue signa  physica  abfuerint.  Saepe  cordis  quiete,  san- 
guinis extractionibus  et  vita  tenui  effecta  medicum  de- 
cipi, haud  raro  enim  post  breve  tempus  ictus  non  ad- 
auctum existere,  quum  jam  dyspnoe,  hydrops  anasarca 
et  alii  mortem  maturam  praesagientes  morbi  accessissent. 
Etsi  cura  instituatur  tempore,  quo  jam  corporis  consti- 
tutio morbo  valde  corrupta  est,  et  infaustae  illae  com- 
plicationes, quales  hydrops  anasarca  et  ascites,  oedema 
pulmonum  atque  totius  corporis  cachexia,  jam  subsecutae 

sunt,  tamen  a sanguinis  extractionibus  atque  a vita  te- 
nui minime  abstinendum  esse.  Hope  venaesectio- 
nes  frequentes  non  probat,  cordis  actionem  sanguinis 
extractionibus  saepe  institutis  non  diminui  dicit,  sed 
adeo  adaugeri:  praeterea  sanguinis  compositionem  pra- 
viorem fieri,  magnam  enim  cruoris  partem  sero  tantum- 
modo suppleri;  Hope  igitur  commendat  sanguinis  quan- 
titatem minorem  reddere,  eo  modo  ut  qualitas  non  vi- 
tietur; idcirco  intervallo  hebdomadum  trium,  quatuor 
vel  sex  interjecto  venaesectiones  adhiberi  vult;  quanti- 
tatem sanguinis  extracti  pro  viribus  aegroti  et  pulsu 
cordis  variandam  esse;  si  aegrotas  cephalalgia  nimia  cru- 
cietur, cucurbitulas  ad  cervicem  esse  ponendas.  Diae- 
tam tenuem,  et  aegroto  jam  valde  debilitato  nutrimen- 
tum melius  sed  etiam  modicum  praescribit.  Quae- 
vis excitantia,  potus  spirituosos  magnopere  esse  vitandos, 
labores  nullo  modo  esse  permittendos.  Sin  autem  ve- 
naesectiones non  aptae  esse  videntur,  Hope  praecipue 
alvo  solvendae  providet,  ita  ut  quotidie  tres  vel  quatuor 
sedes  largae  atque  tenues  excernantur,  quod  optime  sa- 
libus laxantibus  effici  potest;  prae  omnibus  autem  re- 
mediis salinis  Magnesiam  sulphuricam  in  infuso  Rosa- 
rum solutam  laudat,  atque  drachm.  II  hujusce  medica- 
menti bis  vel  quater  pro  die  praescribit.  Detrimentum 
quod  digestio  ab  lioc  remedio  capere  possit,,  addidamento 
infusi  Cort.  aurantiorum  vel  guttarum  VI  — VIII  Acid. 
sulphur,  dilut.  diminui  posse.  Hac  cura  Hope  multos 
aegrotos  se  sanasse  confirmat. 

Praeter  remedia  laxantia  etiam  diuretica  multum 
proficere  solent,  neque  solum  hydrope  jam  existente,  sed 
etiam  initio  morbi;  quorum  medicamentorum  effectus 
purgantibus  simillimus  esse  videtur,  quippe  quae  san- 
guinem parte  serosa  privent. 

Remedium  princeps  contra  hypertrophiam  herba  Di- 
gitalis purpureae  praedicatur,  qua  non  solum  diuresis 
excitatur,  verum  etianTcordis  actio,  peculiari  quadam  af- 
finitate ad  cordis  nervos,  coercetur.  Infusum  herbae 
Digitalis  semper  pulveri  anteponendum  est,  quia  narco- 
seos  symptomata  tardius  illo  evocantur.  Sic  in  clinico 
nosocomii,  cui  111.  Schoenlein  praeest,  aegrotum  vidi, 
qui  herbae  grani  quadrante  post  tres  dies  narcosi  affe- 
ctus est,  dum  infusum  ejusdem  remedii  perlongum  tem- 
pus bene  tulit.  Bouillaud  herbam  Digitalem  enderma- 
tice  adhibendam  valde  commendat. 

Si  remedia  diuretica  nihil  valent,  Hope  purgantia 
hydragoga,  qualia  Elaterium,  Tinct.  Jalappae,  Infus. 
Sennac  cum  Kali  tartar.  laudat.  Haud  raro  evenit,  ut 
omnia  haec  medicamenta  propter  nervorum  irritabilita- 
tem aegre  ferantur,  quo  facto  medicamenta  sedativa 
multum  proficiunt.  Hic  Acid.  hydrocyanicum,  Aq.  Lau- 
rocerasi,  Amygdalarum  amararum,  Fol.  Pruni  padi,  01. 
Laurocerasi  aether,  Hyoscyamus,  Conium  maculat,  Mor- 
phium  acet.,  multa  alia  enumeranda  sunt.  Ad  juvandam 
curam  derivationes  ad  cutem,  quales  setaceum,  vesica- 
toria,  cucurbitulae  cruentae  iterum  iterumque  adhibitae, 
cataplasmata  acria  ad  pectus  commendanda  sunt.  Ita 
morbo  vel  curato  vel  ad  gradum  modicum  reducto,  emo- 
lamenti  est,  quod  aegrotus  per  longius  tempus  ampul- 
lam lamineam , aqua  frigida  repletam  et  pectori  in 
cordis  regione  impositam  ducat;  qua  re  exacerbatio 
morbi  aliquantum  vitari  potest. 

Natus  ego  sum  Guil.  Gerh.  Albertus  Fou- 
quet  die  V.  mensis  Martis  a.  MDCCCXXI.  Wetzla- 
riae,  Borussiae  Rhenanae  oppido  , patre  C a r o 1 o 
Augusto,  medico  castrensi  superiore,  quem  jam  fatis 
invidis  mihi  ereptum  pio  animo  lugeo,  matre  Joanna  e 
gente  Sch  o m b a r t.  Confessioni  addictus  sum  evangelicae. 
Primis  literarum  elementis  imbutus  Gymnasium  Wetz- 
lariense,  quod  directore  Herbst  florebat,  per  sex  annos 
frequentavi.  Patre  mortuo  Diisseldorpium  matrem  se- 
cutus ad  gymnasium  hujusce  urbis,  directore  Beat. 
Wuellner,  ventitavi  per  annum  et  dimidium.  Deinde 
maturitatis  testimonio  ornatus  mense  Octobri  anno 
MDCCCXXXlX.inter  cives Insti tuti  Regii  Friderico- 
Guilelmiani  receptus  sum.  Per  quadriennium  prae- 
ceptores, quorum  scholas  frequentavi,  mihi  fuerunt: 

Cei.  Beneke  de  logice  et  de  psychologia;  Cei. 
Preuss  de  historia;  111.  Hecker  de  encyclopaedia  et 
methodologia  medica,  de  Celsi  libris,  de  historia  medi- 
cinae, de  pathologia  generali;  111.  Link  de  botanice  et 
de  historia  naturali;  Cei.  Turte  de  physice  et  de  phar- 
macia  ; 111.  M i ts  c h e rl  i c h de  chemia  organica  et  anorga- 
nica;  111.  Schlemm,  de  osteologia,  syndesmologia,  splan- 
chnologia; 111.  Mu  e lier  de  anatomia  universa,  de  ana- 
tomia  pathologica,  de  physiologia,  quo  eodem  una  cum 
111.  Schlemm  duce  cadaveribus  rite  secandis  operam  dedi; 
Cei.  Eck  de  physiologia,  de  therapia  generali,  de  somio- 
tice;  Cei.  Mitscherlich  de  materia  medica;  Beat. 
Osann  de  fontibus  medicatis;  111.  Horn  de  morbis 


psychicis  et  syphiliticis;  111.  Schocnlcin  de  pathologia 
et  therapia  speciali;  111.  Casper  de  arte  formulas  me- 
dicas rite  concinnandi  et  de  medicina  forensi;  Cei. 
Kluge  de  ossibus  luxatis  et  fractis,  de  arte  fascias  chi- 
rurgicas rite  imponendi,  de  chirurgia  generali,  de  arte 
obstetricia,  de  akiurgia;  III.  Juengken  de  chirurgia 
speciali,  Cei.  Froriep  de  akiurgia  nec  non  de  operatio- 
num in  corporibus  mortuis  exercitationibus ; Exp.  An- 
ge Iste  in  de  operationibus  ophthalmiatricis. 

Exercitationibus  clinicis  medicis,  chirurgicis,  obste- 
triciis, ophthalmiatricis,  medico-forensibus  Virorum  Illu- 
strissimorum et  Celeberrimorum  Casper,  Dieffenbach, 
Juengken,  It  1 u g e , S c h o e n 1 e i n , Trucstedt, 
Wagner,  Wolff  interfui. 

Omnibus  his  viris  honoratissimis,  quas  possum  ma- 
ximas ago  gratias,  scmperque  habebo. 

Jam  vero  tentaminibus  tam  philosophico  quam  me- 
dico, atque  examine  rigoroso  coram  Gratioso  Medicorum 
Ordine  rite  superato  spero  fore,  ut,  dissertatione  de  hy- 
pertrophia cordis  thesibusque  publice  defensis  summi  in 
medicina  et  chirurgia  honores  in  me  conferantur. 

THESES. 

1.  Carcinoma  sanari  posse. 

2.  In  hypertrophia  cordis  herba  Digitalis  purpureae 
summum  esse  remedium. 

3.  Pyromaniam  non  existere. 

4.  Ex  mutationibus  portionis  vaginalis  dignosci  non 
posse,  quotus  adsit  graviditatis  mensis. 

5.  Albumintiriam  non  morbi  Brighlii  solius,  sed  mor- 
borum diversorum  signum  esse. 

6.  Gravidas  novo  insolito  adspectu  ita  non  affligi  posse, 
ut  foetus  formatio  eo  mutetur. 


